Sådan bruger politiet teleoplysninger

Oplysninger fra mobilmaster er et udbredt efterforskningsværktøj for politiet.

Ved at indhente oplysninger fra en mistænkts teleselskab kan man se, hvem vedkommende har ringet og sms'et med, og hvilken mobilmast telefonen har været i kontakt med.

Da mobiltelefonerne typisk forbinder til den nærmeste mast, kan politiet bruge oplysningerne til at kortlægge en mistænkts færden.

Denne geografiske placering af en mistænkt via masten bliver brugt som bevis i mange sager.

Det kan for eksempel være sager om indbrud, narkotikasalg, drab og drabsforsøg og bandesager.